Inkeri Mertanen

Sirkka-Inkeri Mertanen (s. 29. kesäkuuta 1949 Tervo) on suomalainen näyttelijä, joka teki 40-vuotisen uran Tampereen Teatterissa 1970-luvun puoli­välistä eläkkeelle jäämiseensä 2015 saakka.40 vuotta Tampereen Teatterissa näytellyt Inkeri Mertanen eläkkeelle , Tampereen Teatteri 27.5.2015. Viitattu 26.8.2016.Inkeri Mertanen, Ilona-esistystietokanta, Teatterin tiedotuskeskus. Haettu 26.8.2016.Mertanen Inkeri , Tampereen Teatteri. Viitattu 26.8.2016. Inkeri Mertanen kirjoitti ylioppilaaksi 1968, valmistui humanististen tieteiden kandidaatiksi Helsingin yliopistosta 1974 pääaineenaan suomen kieli ja kirjallisuus, ja opiskeli samalla näyttelijän­työtä Suomen Teatteri­koulussa 1971–1975. Lisäksi Mertanen on valmistunut teatteri­kuraattoriksi Teatteri­korkea­koulusta 1996. Mertanen vieraili 1990-luvulla monissa Raivoisat Ruusut -ryhmän tuotannoissa Helsingissä. Hän on vieraillut myös muun muassa Turun Samppalinnan kesäteatterissa, Tampereen Pyynikin kesäteatterissa sekä Tampereen tuomio­kirkon 100-vuotis­juhla­näytelmässä Vihan päivät 1918. Mertanen tunnetaan useista monologi­esityksistään, kuten Edith Södergranista kertova Vaarallisia unia (1995), Pentti Saarikoski -⁠aiheinen P.S. – Post Scriptum (2003), vuoden 2004 Minun tieni – Elli Tompuri ja vuoden 2008 Helene Schjerfbeck -⁠aiheinen Helene.Anttila, Maarit: Helene kantaa vuosikymmenestä toiseen, Länsi-Suomi 3.10.2013. Viitattu 26.8.2016. Mertanen aloitti kuvaukset Salatut elämät -saippuasarjassa huhtikuussa 2016, ja hänen esittämänsä Dahlia Mustavaara nähtiin ensimmäisen kerran ruudussa syyskuussa 2016. Hahmo jouduttiin kirjoittamaan väliaikaisesti tauolle maaliskuussa 2020 koronaviruspandemian vuoksi. Mertanen palasi sarjan kuvauksiin keväällä 2021. == Teatterirooleja == Lähde ellei toisin merkitty: Ilona-esitystietokanta, Teatterin tiedotuskeskus. Viitattu 8.5.2024. *1972: Pikku Masha, Televisioteatteri – Masha *1975: Naistenhurmaaja, Tikapuuteatteri – Katri *1975: Poltettu oranssi, Teatteri-75 – Marina *1976: Eros ja Psykhe, Teatteri-75 *1978: Venetsian kauppias, Tampereen Teatteri – Jessica *1981: Hamlet, Tampereen Teatteri – Ofelia *1981: Vanha morsian, Tampereen Teatteri – Päivikki *1988: Raivoisat Ruusut – kronikka vallasta, Raivoisat Ruusut – lakimies / Henrik VI *1991: Oresteia, Raivoisat Ruusut – Athene / naispalkollinen Argoksessa *1994: Eeva, Raivoisat Ruusut – Barseba *1995: Vaarallisia unia, Kansallisteatteri / Raivoisat Ruusut – Edith Södergran, myös dramaturgina yhdessä Väinö Lahden kanssa *2000: Kaarina Hannuntytär, Tampereen Teatteri – Brita Kustaantytär *2001: Eeva Maria Kustaava, Raivoisat Ruusut – monologirooli *2003: P.S. – Post scriptum (Pentti Saarikosken runoja), Tampereen Teatteri – lausunta, dramaturgia *2004: Minun tieni – Elli Tompuri, Tampereen Teatteri – Elli Tompuri *2004: Vanhempiemme seksuaalineuroosit, Tampereen Teatteri – rouva, johtajan äiti *2006: Hedda Gabler, Tampereen Teatteri – Berte *2008: Helene, Tampereen Teatteri – Helene *2008: Kohti kylmempää, Tampereen Teatteri – Minna *2011: Onnen maa, Tampereen Teatteri – Saimi *2011: New Karleby, Tampereen Teatteri – Elli Frolov *2013: Lokki, Tampereen Teatteri == Filmografia == === Elokuvat ja lyhytelokuvat === Vuosi Elokuva Rooli 1974 Sujut Nuori nainen matkalla (poisleikattu rooli) 1974 Helsinkiläisrakkautta 1977 Pimeän päivän muisto Hilja Haahti 1978 Päivä ennen pankkineiti Karttunen 1979 Sulka Leena 1993 Onnellinen hääpäivä ompelija 2000 Kolme vuodenaikaa 2014 Pojat === Televisiosarjat === Vuosi Sarja Rooli 1980-luvun alkupuoli Pikku Kakkonen ”iltarunoja” ym. yhdessä Martti-Mikael Järvisen kanssa 1980–1982 Suomalaisia tähtihetkiä Marle 1983 Karvakuonot: Prinsessa Ruusunen runoilija 1991 Oresteia Athene, jumalatar / naispalkollinen Argoksessa 1992 Heta, lasten animaatiosarja kertoja 1991 Petterin parempi elämä sosiaalityöntekijä 1995 Sattuman nimi ​nainen neuvotteluhuoneessa 1997 Elämän suola rouva Happonen 2002 Niin paljon parempi mies sairaanhoitaja 2006 Paavo ja Raili ohikulkija 2016–2020, 2021– Salatut elämät Dahlia Mustavaara 2019 Ullalla on asiaa 2020 Pihlajasatu == Lähteet == Luokka:Suomalaiset näyttelijät Luokka:Vuonna 1949 syntyneet Luokka:Elävät henkilöt